August 2018

August 2018, kroonika. 2018. aasta august algas kolmapäeval ja lõppes 31 ööpäeva hiljem reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Afganistani valitsus määras presidendivalimiste kuupäevaks 20. aprilli 2019. Zimbabwe pealinnas Harares toimusid ulatuslikud opositsiooni meeleavaldused parlamendi- ja presidendivalimiste tulemuste vastu, mis opositsiooni hinnangul on võltsitud. Pealinna politseile korra tagamiseks appi saadetud sõjavägi avas meeleavaldajate pihta tule, hukkus kolm inimest. Colombia ametist lahkuv president Juan Manuel Santos andis 440 000 Colombias elavale Venezuela põgenikule ajutise kaheaastase elamisloa. Vatikan teatas paavst Franciscuse poolt roomakatoliku kiriku katekismusse tehtud muudatustest, mis tunnistavad surmanuhtluse igal juhul lubamatuks. Ühtlasi lubas roomakatoliku kirik jätkata võitlust surmanuhtluse kaotamise eest kogu maailmas. Zimbabwe keskvalimiskomisjon kuulutas senise presidendi Emmerson Mnangagwa presidendivalimiste võitjaks. Tšiilis jõustus seadus, millega keelati ühekordsete plastkottide äriline kasutamine. Tšiilist sai sellega esimene riik Ladina-Ameerikas, kus selline seadus on vastu võetud. Eesti president Kersti Kaljulaid nimetas Eesti suursaadikuks Ameerika Ühendriikides Jonatan Vseviovi. Ühtlasi kutsus president tagasi Eesti suursaadiku Ungaris Rein Oidekivi ja nimetas tema asemele Kristi Karelsohni. Venemaal Igarka linna lähistel kukkus kohaliku aja järgi kell 10.20 alla ettevõttele Utair kuulunud helikopter Mil Mi-8, mis transportis töölisi naftapuurtornile. Kõik helikopteri pardal viibinud 18 inimest hukkusid. Venezuela presidendi Nicolás Maduro pea kohal plahvatas pealinnas Caracases peetud kõne ajal droon, kaheksa inimest sai vigastada, president ise vahejuhtumis kannatada ei saanud. Maduro nimetas toimunut Colombia korraldatud atentaadiks. Haiti president Jovenel Moïse nimetas peaministrikandidaadiks Jean-Henry Céanti. Ameerika Ühendriigid jõustasid osaliselt uuesti majandussanktsioonid Iraani vastu, mis olid Barack Obama administratsiooni ajal Iraani tuumaleppe sõlmimise järel tühistatud. Colombia presidendina astus ametisse Iván Duque Márquez. Ameerika Ühendriikide välisministeerium teatas, et kehtestab Venemaa vastu Sergei ja Julija Skripali mürgitamise tõttu uued majandussanktsioonid. Ameerika Ühendriikides vahistati Esindajatekoja liige, vabariiklane Chris Collins, keda kahtlustatakse siseinfo kasutamises aktsiatega kauplemisel. Palestiina Gaza tsoonist tulistati Iisraeli territooriumile umbes 70 raketti. Iisraeli kaitsejõud vastasid rünnakutele omapoolsete õhulöökidega, milles hukkus vähemalt kaks tsiviilisikut. Sloveenias esitasid viis vasaktsentristlikku erakonda oma ühiseks peaministrikandidaadiks Marjan Šareci. Bhutanis nimetati parlamendivalimiste perioodiks moodustatud ajutise valitsuse juhiks ülemkohtunik Dasho Tshering Wangchuk. Malis toimus presidendivalimiste teine voor, mille võitis 67,2% häältega senine president Ibrahim Boubacar Keita. Valimisaktiivsus oli 34,5%. Paraguay presidendina astus ametisse Mario Abdo Benítez. Pakistani parlament valis 176 häälega peaministriks Imran Khani, kes astus ametisse järgmisel päeval. Sloveenia parlament kinnitas häältega 55 häälega riigi peaministriks Marjan Šareci. Valgevene president Alaksandr Łukašenka vabastas ametist peaminister Andrej Kabiakoŭ ja nimetas tema asemel valitsusjuhiks Siarhiej Rumasi. Eesti president Kersti Kaljulaid kutsus tagasi Eesti suursaadiku Sloveenias Sten Schwede ja nimetas tema asemel suursaadikuks Eva-Maria Liimetsa. Raivo Plumeri juhtimisel tõusis Estonia mäetippu (6211 m) kümme mägironijat. Austraalia parlament valis 45 poolthäälega peaministriks senise rahandusministri Scott Morrisoni. Senine peaminister Malcolm Turnbull oli varem teatanud tagasiastumisest oma partei sees puuduva usalduse tõttu. Samal päeval astus Morrison ka ametisse. Venemaa president Vladimir Putin vabastas ametist oma täievolilise esindaja Volga föderaalringkonnas Mihhail Babitši. Eestis toimus Tartu Ülikooli rektori professor Toomas Asseri inauguratsioonitseremoonia. Austraalias teatas oma tagasiastumisest välisminister Julie Bishop, kes oli kaotanud uuele peaministrile Scott Morrisonile Liberaalse Partei esimehe ja Austraalia peaministri ametikohale kandideerimisel. Eestis lõpetas Tartu Ülikool ühepoolselt töölepingu Tartu Ülikooli Raamatukogu direktori Martin Hallikuga, kellele pandi süüks ebaväärikat käitumist töökohal. Fidži parlamendis toimunud presidendivalimistel valiti ühegi vastuhääleta presidendiks tagasi ainsana sellele kohale kandideerinud Jioji Konrote. Afghanistan to hold presidential elections in April next year Al Jazeera, 1.08.2018. Zimbabwe election: Troops fire on MDC Alliance supporters BBC News, 1.08.2018. Colombia lends hand to Venezuelan refugees; Maduro on trial ABC News, 2.08.2018. Pope Francis changes Catholic Church teaching to say death penalty is ‘inadmissible’ The Washington Post, 2.08.2018. Zimbabwe election: Mnangagwa narrowly wins presidential poll The Guardian, 3.08.2018. Chile becomes first Latin America country to ban commercial use of plastic bags Sky News, 3.08.2018. 298. J. Vseviovi nimetamine Vabariigi Presidendi Kantselei, 3.08.2018. 299. K. Karelsohni nimetamine ja R. Oidekivi tagasikutsumine Vabariigi Presidendi Kantselei, 3.08.2018. Russian helicopter crash kills 18 in Siberia BBC News, 4.08.2018. Venezuela President Maduro survives 'drone assassination attempt' BBC News, 5.08.2018. August 2018 Rulers.org (vaadatud 7.08.2018) Donald Trump aktiviert amerikanische Sanktionen gegen Iran wieder Neue Zürcher Zeitunbg, 7.08.2018. Fall Skripal: USA planen neue Sanktionen gegen Russland Neue Zürcher Zeitung, 9.08.2018. New York Congressman Pleads Not Guilty To Insider Trading Charges NPR, 8.08.2018. Mindestens drei Personen sterben bei neuer Gewalt in Nahost Neue Zürcher Zeitung, 9.08.2018. Slovenia's centre-left coalition nominates Marjan Sarec for PM Euronews, 8.08.2018. 301. E.-M. Liimetsa nimetamine ja S. Schwede tagasikutsumine Vabariigi Presidendi Kantselei, 21.08.2018. "Estonia mäetipu ekspeditsioon jõuab tagasi Eestisse" Postimees, 6. september 2018 Australischer Premierminister nach Parteirevolte aus dem Amt gedrängt - Nachfolger steht fest Neue Zürcher Zeitung, 24.08.2018. Australische Aussenministerin Bishop tritt zurück Neue Zürcher Zeitung, 26.08.2018. Tartu Ülikool lasi lahti raamatukogu direktori Martin Halliku ERR Uudised, 29.08.2018.